ERASMUS – SAMOBOR

Erasmus u Samoboru počeo je ovako:

Dan 1:

Smješteni smo bili u Hostel Samobor gdje je osoblje bilo jako pristojno i gostoljubivo, prvi dan počeli smo s interaktivnim radionicama u kojima smo počinjali aktivnosti s igrama kroz koje smo se počeli upoznavati.

Dan 2:

Smo započeli doručkom koji je počinjao svako jutro u 8:00 h te je trajao do 9:30. Nakon doručka počinjali smo s radionicama u kojima je prva radionica bila igra pomoću koje smo upamtili imena ostalih ljudi koji su sudjelovali te smo se svi bolje upoznali. Ručak nam je počinjao u 13:00 sati te je trajao do 14:30. Nakon ručka imali smo 3 sata slobodnog vremena koje smo iskoristili za razgledavanje starog grada Samobora ili šetnjom u samoborskom parku. Nakon slobodnog vremena imali smo uvod u temu koja je bila ekonomska održivost.

Nakon uvoda u temu drugi dan je bio gotov, a ostatak večeri proveli bismo družeći se i upoznavajući se.

Dan 3:

Dan tri također je započeo doručkom kao i svaki drugi, nakon doručka imali smo kreativne radionice na kojima smo trebali osmisliti superheroja koji se borio protiv neke globalne opasnosti kao npr. protiv poplava, požara, suše itd. Na ovoj radionici istaknuo se učenik naše škole Luka Petek koji je imao najbolju masku tj. najbolji kostim.

Dan 5:

Započeo je energičnom radionicom u kojoj smo igrali "glazbene stolice" u kojoj smo se svi razbudili i naravno pobjedu je odnio hrvatski tim, a pobjedu je osigurao također učenik naše škole nitko drugi već Karlo Bišćan. Nakon te radionice imali smo takozvani "coffee break" koji bismo imali nakon svake radionice. Ostatak radionica bile su interkulturalne na kojima su sudionici projekta predstavljali svoje zemlje od kuda su te nas bolje upoznali i približili nam kulturu. Najzanimljiviju radionicu i najkreativniju radionicu su imali Turci.

Dan 6:

Šesti dan - cijeli dan je bio posvećen interkulturalnim radionicama kroz koje su sudionici predstavljali svoje države u kojoj je i hrvatski tim predstavio i svoju zemlju.

Predstavili smo neke naše proizvode te izume kao što su: kravata, penkala, Nikolu teslu, čokolada s rižom.... Dan je završio večerom koja je bila od 19:00 do 20:30, a kasnije je slijedilo druženje.

Dan 7:

Je bio dan u kojem nismo imali radionice te je to bio dan kada smo išli razgledati Zagreb te stari dvorac Samoborski i Samoborski muzej. Dan smo proveli družeći se i zabavljajući.

Dan 8:

U ovome danu smo prošli ponovno sve stvari koje smo naučili o ekološkoj održivosti kao što su:

koje su vrste održivosti, koje predmete možemo reciklirati te na koje načine možemo spasiti naš planet.

Dan 9:

To je bio zadnji dan Erasmusa i najteži dan zbog toga što smo se svi zbližili i trebali smo reći jedni drugima "zbogom" što je dovelo i do suza.... Najviše emocija su pokazale djevojke iz rumunjskoga tima zbog toga što su se jako povezale s članovima hrvatskoga tima. Sve u svemu, bilo je to jedno nezaboravno iskustvo koje se nadam da ću ponoviti.

Kroz ovaj Erasmus projekt imao sam priliku upoznati nove ljude, unaprijediti svoj engleski jezik te sam naučio mnogo korisnih stvari koje ću definitivni primijeniti u privatnome te budućem životu.

Sve u svemu sam prezadovoljan iskustvom i znanjem koje sam stekao te bih Erasmus preporučio svima koji žele naučiti nešto novo te onima koji žele unaprijediti svoj engleski jezik.

Karlo Bišćan, 4.A